MAASIKAD ❯ Peebu talu perenaine Ülle Kaaristo ütles eile Võrumaa Teatajale, et nemad müüvad hea meelega maasikaid kõigile, kes viitsivad Peebu tallu kohale sõita.
„Müüme hea meelega maasikaid ka otse talust. Ise korjama ei pea. Maasikad on juba korjatud ja värskemaist värskemad. Alla viie kilo ei tahaks müüa. Hetkel on kilo hinnaks neli pool eurot. Võrus müüme maasikaid väga vähe. Tallinnas on talul seitse müügipunkti ja nendega tegeleb poeg Kevin (22),” rääkis keset maasikapõldu Ülle Kaaristo, kelle sõnul peaks nende talu maasikad praegu Tallinnas olema müügis kuus eurot kilo.